CELEX: 32022R0340
Language: lt
Date: 2022-02-28 00:00:00
Title: Tarybos įgyvendinimo reglamentas (ES) 2022/340 2022 m. vasario 28 d. kuriuo įgyvendinamas Reglamento (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms, 12 straipsnis

2022 2 28   
               
               
                  LT
               
               
                  Europos Sąjungos oficialusis leidinys
               
               
                  L 56/1
               
            
         TARYBOS ĮGYVENDINIMO REGLAMENTAS (ES) 2022/340
         2022 m. vasario 28 d.
         kuriuo įgyvendinamas Reglamento (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms, 12 straipsnis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. balandžio 26 d. Tarybos reglamentą (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms (1), ypač į jo 12 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2010 m. balandžio 26 d. Taryba priėmė Reglamentą (ES) Nr. 356/2010;
                  
               
                     (2)
                  
                  
                     2022 m. vasario 18 d. Jungtinių Tautų Saugumo Tarybos (JT ST) komitetas, įsteigtas pagal JT ST rezoliuciją 751 (1992), įtraukė vieną asmenį į asmenų ir subjektų, kuriems taikomos ribojamosios priemonės, sąrašą;
                  
               
                     (3)
                  
                  
                     todėl Reglamento (ES) Nr. 356/2010 I priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 356/2010 I priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 28 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 105, 2010 4 27, p. 1.
      
      
         
            PRIEDAS
            Į Reglamento (ES) Nr. 356/2010 I priede pateiktą sąrašą įtraukiami toliau nurodyti asmenys:
            
                        I.
                     
                     
                        
                           Asmenys
                        
                        „21. Ali Mohamed RAGE (dar žinomas kaip: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage).
                        
                        
                           Pareigos:„Al-Shabaab“ atstovas spaudai
                        
                           Gimimo data: 1966 m.
                        
                           Gimimo vieta: Somalis
                        
                           Pilietybė: Somalis
                        
                           Adresas: Somalis
                        
                           Įtraukimo į JT sąrašą data:2022 m. vasario 18 d.
                        
                           Kita informacija:
                        Įtrauktas į sąrašą pagal Rezoliucijos 2093 (2013) 43 punkto a papunktį kaip „dalyvaujantis veiksmuose, keliančiuose grėsmę taikai, saugumui ar stabilumui Somalyje, įskaitant veiksmus, keliančius grėsmę taikos ir susitaikymo proceso Somalyje įgyvendinimui, arba veiksmuose, kurie jėga kelia grėsmę Somalio federalinei Vyriausybei ar AMISOM, arba remiantis tokius veiksmus. Būdamas „Al-Shabaab“ atstovu spaudai, Rage dalyvauja skelbiant apie grupuotės teroristinę veiklą ir ją remiant.“